**LAZDIJŲ RAJONO SAVIVALDYBĖS TARYBA**

# SPRENDIMAS

# DĖL NEKILNOJAMŲJŲ DAIKTŲ PIRKIMO LAZDIJŲ RAJONO SAVIVALDYBĖS NUOSAVYBĖN

2019 m. kovo 25 d. Nr. 34-1660

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 48 straipsnio 1 ir 2 dalimis, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo, patvirtinto Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo ir Lietuvos Respublikos Vyriausybės 2003 m. birželio 25 d. nutarimo Nr. 841 „Dėl Žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimų tvarkos aprašo patvirtinimo“ pripažinimo netekusiu galios“, 67 punktu, Lazdijų rajono savivaldybės tarybos 2018 m. lapkričio 16 d. sprendimu Nr. [5TS-1496](http://www.infolex.lt/lazdijai/Default.aspx?Id=3&DocId=49710) ,,Dėl gyvenamojo namo su priklausiniais ir žeme pirkimo“, atsižvelgdama į UAB „Dzūkas“ parengtą nekilnojamojo turto vertinimo ataskaitą Nr. 2019/D033, Lazdijų rajono savivaldybės administracijos direktoriaus 2018 m. gruodžio 4 d. įsakymu Nr. [10V-1105](http://10.103.1.4:49201/aktai/Default.aspx?Id=3&DocId=49832) „Dėl gyvenamojo namo su priklausiniais ir žeme pirkimo komisijos sudarymo ir jos darbo reglamento tvirtinimo“ sudarytos gyvenamojo namo su priklausiniais ir žeme pirkimo komisijos posėdžio 2019 m. kovo 21 d. protokolą Nr. EL42-15, 2019 m. kovo 21 d. protokolą Nr. EL42-16, Lazdijų rajono savivaldybės taryba n u s p r e n d ž i a:

1. Pirkti Lazdijų rajono savivaldybės nuosavybėn šį nekilnojamąjį turtą, esantį Alyvų g. 15, Lazdijai, Lazdijų r. sav., už 79 000 Eur (septyniasdešimt devynis tūkstančius eurų), iš jų:

1.1. Gyvenamąjį namą (unikalus Nr. 5999-1004-7017, bendras plotas – 318,74 kv. m) – už 59 935 Eur;

1.2. Garažą (unikalus Nr. 5999-1004-7028, užstatytas plotas – 22,00 kv. m) – už 2 300 Eur;

1.3. Viralinę (unikalus Nr. 5999-1004-7039, užstatytas plotas – 19,00 kv. m) – už 2 300 Eur;

1.4. Ūkinį pastatą (unikalus Nr. 5999-1004-7048, užstatytas plotas – 40,00 kv. m) – už 2 300 Eur;

1.5. Kitus inžinerinius statinius (kanalizacijos šulinį, lauko tualetą, stoginę, aikštelę, tvorą) (unikalus Nr. 5999-1004-7060) – už 1 165 Eur.

1.6. Žemės sklypą (unikalus Nr. 5923-0002-0243, pagrindinė naudojimo paskirtis – kita) – už 11 000 Eur.

2. Įgalioti Lazdijų rajono savivaldybės administracijos direktorių, o jo dėl ligos, komandiruotės, atostogų ar kitų objektyvių priežasčių nesant, Lazdijų rajono savivaldybės administracijos direktoriaus pavaduotoją, teisės aktų nustatyta tvarka pasirašyti šio sprendimo 1 punkte nurodyto nekilnojamojo turto pirkimo – pardavimo sutartį.

3. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

Parengė

Ineta Junelienė

2019-03-22

**LAZDIJŲ RAJONO SAVIVALDYBĖS TARYBOS SPRENDIMO**

# „DĖL NEKILNOJAMŲJŲ DAIKTŲ PIRKIMO LAZDIJŲ RAJONO SAVIVALDYBĖS NUOSAVYBĖN“

# AIŠKINAMASIS RAŠTAS

2019-03-22

Lazdijų rajono savivaldybės tarybos sprendimo projektas „Dėl nekilnojamųjų daiktų pirkimo Lazdijų rajono savivaldybės nuosavybėn“ parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, 48 straipsnio 1 ir 2 dalimis, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo, patvirtinto Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo ir Lietuvos Respublikos Vyriausybės 2003 m. birželio 25 d. nutarimo Nr. 841 „Dėl Žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimų tvarkos aprašo patvirtinimo“ pripažinimo netekusiu galios“, 67 punktu, Lazdijų rajono savivaldybės tarybos 2018 m. lapkričio 16 d. sprendimu Nr. [5TS-1496](http://www.infolex.lt/lazdijai/Default.aspx?Id=3&DocId=49710) ,,Dėl gyvenamojo namo su priklausiniais ir žeme pirkimo“, atsižvelgdama į UAB „Dzūkas“ parengtą nekilnojamojo turto vertinimo ataskaitą Nr. 2019/D033, į Lazdijų rajono savivaldybės administracijos direktoriaus 2018 m. gruodžio 4 d. įsakymu Nr. [10V-1105](http://10.103.1.4:49201/aktai/Default.aspx?Id=3&DocId=49832) „Dėl gyvenamojo namo su priklausiniais ir žeme pirkimo komisijos sudarymo ir jos darbo reglamento tvirtinimo“ sudarytos gyvenamojo namo su priklausiniais ir žeme pirkimo komisijos posėdžio 2019 m. kovo 21 d. protokolą Nr. EL42-15 ir į 2019 m. kovo 21 d. protokolą Nr. EL42-16.

Lazdijų rajono savivaldybės taryba 2018 m. lapkričio 16 d. priėmė sprendimą Nr. 5TS-1496 „Dėl gyvenamojo namo su priklausiniais ir žeme pirkimo“ pirkti skelbiamų derybų būdu vieną gyvenamąjį namą su priklausiniais ir žeme Lazdijų rajono savivaldybėje. Gyvenamojo namo pirkimo tikslas – sudaryti galimybę likusiems be tėvų globos vaikams nuo 16 m. ar sulaukusiems pilnametystės asmenims po institucinės vaiko socialinės globos (iki 21 m.) gyventi savarankiškai, t. y. ugdyti ir palaikyti kasdienio gyvenimo įgūdžius, tvarkant pinigų apskaitą, apsiperkant ir mokant mokesčius, planuojant ir atliekant namų ruošos darbus, prižiūrint mažesnius vaikus, bendraujant ir pan., bei į tai, kad bendruomeniniuose vaikų globos namuose gali gyventi ne daugiau kaip 8 vaikai (brolius ir seseris apgyvendinant kartu – ne daugiau kaip 10 vaikų). Gyvenamasis namas su priklausiniais ir žeme perkami bendruomeniniams vaikų globos namams, kurių paskirtis – užtikrinti ilgalaikę (trumpalaikę) socialinę globą likusiems be tėvų globos vaikams.

Lazdijų rajono savivaldybės administracijos direktorius 2018 m. gruodžio 4 d. įsakymu Nr. 10V-1105 „Dėl gyvenamojo namo su priklausiniais ir žeme pirkimo komisijos sudarymo ir jos darbo reglamento tvirtinimo“ sudarė gyvenamojo namo su priklausiniais ir žeme pirkimo komisiją, kurią įpareigojo organizuoti ir atlikti gyvenamojo namo su priklausiniais ir žeme bendruomeniniams vaikų globos namams pirkimo skelbiamų derybų būdu pirkimo procedūras.

Vadovaujantis Gyvenamojo namo su priklausiniais ir žeme pirkimo skelbiamų derybų būdu pirkimo dokumentų (toliau – Pirkimo dokumentai), patvirtintų Lazdijų rajono savivaldybės administracijos direktoriaus 2018 m. gruodžio 4 d. įsakymu Nr. 10V-1105 „Dėl gyvenamojo namo su priklausiniais ir žeme pirkimo komisijos sudarymo ir jos darbo reglamento tvirtinimo“ sudarytos gyvenamojo namo su priklausiniais ir žeme pirkimo komisijos 2019 m. sausio 15 d. protokolu Nr. EL42-4, 28 ir 29 punktais, 2019 m. kovo 13 d. Lazdijų rajono savivaldybės administracijoje vyko Gyvenamojo namo su priklausiniais ir žeme pirkimo komisijos posėdis, kuriame buvo deramasi dėl pasiūlyto pirkti gyvenamojo namo su priklausiniais ir žemės sklypo kainos bei kitų sąlygų.

Pirkimo dokumentų, patvirtintų Lazdijų rajono savivaldybės administracijos direktoriaus 2018 m. gruodžio 4 d. įsakymu Nr. 10V-1105 sudarytos gyvenamojo namo su priklausiniais ir žeme pirkimo komisijos 2019 m. sausio 15 d. protokolu Nr. EL42-4, 33 punktu, komisija įsigydama gyvenamąjį namą su priklausiniais ir žeme, prieš priimdama sprendimą dėl derybas laimėjusio kandidato, inicijuoja šio kandidato pasiūlyto gyvenamojo namo su priklausiniais ir žeme individualų turto vertinimą Lietuvos Respublikos turto ir verslo vertinimo pagrindų įstatymo nustatyta tvarka. UAB „Dzūkas“ parengė Nekilnojamojo turto vertinimo ataskaitą Nr. 2019/D033 „Žemės sklypas su gyvenamuoju namu, garažu, viraline, ūkiniu pastatu ir kitais inžineriniais kiemo statiniais“ (2019-03-14 Nekilnojamojo turto vertinimo ataskaitos Nr. 2019//D033 išvados dėl turto vertės kopija pridedama). Pirkimo dokumentų, patvirtintų Lazdijų rajono savivaldybės administracijos direktoriaus 2018 m. gruodžio 4 d. įsakymu Nr. 10V-1105 sudarytos gyvenamojo namo su priklausiniais ir žeme pirkimo komisijos 2019 m. sausio 15 d. protokolu Nr. EL42-4, 34 punktu, gyvenamojo namo su priklausiniais ir žeme įsigijimo kaina negali daugiau kaip 10 procentų viršyti rinkos vertės, nustatytos atlikus individualų turto vertinimą Lietuvos Respublikos turto ir verslo vertinimo pagrindų įstatymo nustatyta tvarka. 2019 m. kovo 13 d. vykusių derybų metu buvo suderėta gyvenamojo namo su priklausiniais ir žeme kaina – 80 000 Eur, o UAB „Dzūkas“ parengtoje nekilnojamojo turto vertinimo ataskaitoje Nr. 2019/D033 nustatyta vertinamojo objekto rinkos vertė – 73 300 Eur, tai yra suderėta kaina su kandidatu yra 8,375 procento didesnė už nepriklausomo turto vertintojo nustatytą kainą.

Atlikus individualų turto vertinimą buvo nustatyta mažesnė nei kandidato pasiūlyta kaina, vadovaujantis Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo, patvirtinto Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo ir Lietuvos Respublikos Vyriausybės 2003 m. birželio 25 d. nutarimo Nr. 841 „Dėl Žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimų tvarkos aprašo patvirtinimo“ pripažinimo netekusiu galios“, 51 punktu ir Pirkimo dokumentų, patvirtintų Lazdijų rajono savivaldybės administracijos direktoriaus 2018 m. gruodžio 4 d. įsakymu Nr. 10V-1105 sudarytos gyvenamojo namo su priklausiniais ir žeme pirkimo komisijos 2019 m. sausio 15 d. protokolu Nr. EL42-4, 36 punktu, atlikus perkamo gyvenamojo namo su priklausiniais ir žeme vertinimą, kurio metu buvo nustatyta mažesnė nei kandidato pasiūlyta kaina, komisija gali pakartotinai derėtis dėl kandidato pasiūlytos nekilnojamojo daikto kainos. Komisija pakvietė pakartotinai derėtis kandidatą dėl nekilnojamojo turto kainos. 2019 m. kovo 21 d. Lazdijų rajono savivaldybės administracijoje vyko pakartotinės derybos dėl pasiūlyto pirkti gyvenamojo namo su priklausiniais ir žeme, kuriose suderėta kaina – 79 000 Eur, tai yra 7,215 procento didesnė už nepriklausomo turto vertintojo nustatytą kainą.

Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo, patvirtinto Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo ir Lietuvos Respublikos Vyriausybės 2003 m. birželio 25 d. nutarimo Nr. 841 „Dėl Žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimų tvarkos aprašo patvirtinimo“ pripažinimo netekusiu galios“, 67 punktu, savivaldybės administracijos direktorius, atsižvelgdamas į Pirkimo komisijos sprendimą dėl derybas laimėjusio kandidato, pateikia savivaldybės tarybai tvirtinti sprendimo pirkti nekilnojamąjį daiktą savivaldybės nuosavybėn projektą.

Šio projekto tikslas:

1. Pirkti Lazdijų rajono savivaldybės nuosavybėn šį nekilnojamąjį turtą, esantį Alyvų g. 15, Lazdijai, Lazdijų r. sav., už 79 000 Eur (septyniasdešimt devynis tūkstančius eurų), iš jų:

1.1. Gyvenamąjį namą (unikalus Nr. 5999-1004-7017, bendras plotas – 318,74 kv. m) – už 59 935 Eur;

1.2. Garažą (unikalus Nr. 5999-1004-7028, užstatytas plotas – 22,00 kv. m) – už 2 300 Eur;

1.3. Viralinę (unikalus Nr. 5999-1004-7039, užstatytas plotas – 19,00 kv. m) – už 2 300 Eur;

1.4. Ūkinį pastatą (unikalus Nr. 5999-1004-7048, užstatytas plotas – 40,00 kv. m) – už 2 300 Eur;

1.5. Kitus inžinerinius statinius (kanalizacijos šulinį, lauko tualetą, stoginę, aikštelę, tvorą) (unikalus Nr. 5999-1004-7060) – už 1 165 Eur.

1.6. Žemės sklypą (unikalus Nr. 5923-0002-0243, pagrindinė naudojimo paskirtis – kita) – už 11 000 Eur.

Įgalioti Lazdijų rajono savivaldybės administracijos direktorių, o jo dėl ligos, komandiruotės, atostogų ar kitų objektyvių priežasčių nesant, Lazdijų rajono savivaldybės administracijos direktoriaus pavaduotoją, teisės aktų nustatyta tvarka, pasirašyti šio sprendimo 1 punkte nurodyto nekilnojamojo turto pirkimo – pardavimo sutartį.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Naujų teisės aktų priimti ar galiojančių pakeisti, panaikinti, priėmus teikiamą projektą, nereikės.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Ekonomikos skyriaus vyr. specialistė Ineta Junelienė.

Ekonomikos skyriaus vyr. specialistė Ineta Junelienė

##### 